Lynga 7
Lynga 7 – kamuolinis spiečius, esantis Matuoklės žvaigždyne. Nuo Saulės šis spiečius nutolęs 26 100 šm, o nuo galaktikos centro – 14 000 šm. Objekto regimasis ryškis – 10,18. Nors dabar Lynga 7 paprastai laikomas kamuoliniu spiečiumi, iš pradžių šis spiečius laikytas padrikuoju. Kaip padrikąjį spiečių, Lynga 7 klasifikavo ir pats šio spiečiaus atradėjas G. Lynga, kuris objektą atrado 1964 m. 1975 m. van den Bergh-Hagen Lynga 7 spiečių taip pat įvardijo padrikuoju. Kad Lynga 7 gali būti kamuolinis spiečius, paaiškėjo 1993 m. po Ortolani, Bica ir Barbuy atliktų šio spiečiaus tyrinėjimų. Lynga 7 priklauso kamuoliniams spiečiams, pasižymintiems gana nemenka už helį sunkesnių elementų gausa.